
OBČINA IZOLA – COMUNE DI ISOLA



ŽUPANJA – IL SINDACO






Sončno nabrežje 8 – Riva del Sole 8
6310 Izola – Isola
Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/
Številka:  316-4/96
Datum:   14.09.2005
ČLANOM OBČINSKEGA SVETA
Zadeva: Predhodno soglasje k predlogu Pravil javnega zavoda Osnovna šola 
               Vojke Šmuc Izola.

Občinski svet Občine Izola je na seji dne 8. aprila 1997 sprejel Odlok o ustanovitvi javnega vzgojno izobraževalnega zavoda Osnovna šola Vojke Šmuc Izola (Uradne objave Občine Izola, št. 08/97 in 12/98), na seji 07. aprila 2005 pa spremembe in dopolnitve odloka (Uradne objave Občine Izola, št. 10/2005 – v nadaljevanju: ustanovitveni akt). S slednjimi je Občinski svet zadolžil svet javnega zavoda, da uskladi pravila s sprejetimi spremembami in dopolnitvami ustanovitvenega akta (uskladitev pravil glede izvedbe predhodnih postopkov za zadolževanje javnega zavoda ter uskladitev pravil z javnofinančno zakonodajo in občinskimi predpisi). Ravnateljica Osnovne šole Vojke Šmuc nas je z dopisom, ki smo ga prejeli 21.7.2005 zaprosila za pridobitev predhodnega soglasja ustanovitelja k priloženim in usklajenim pravilom. V skladu s 17. členom ustanovitvenega bo svet šole obravnaval in sprejel pravila šole po pridobitvi soglasja Občinskega sveta. Strokovna služba občinske uprave je pregledala prejeti predlog Pravil javnega vzgojnoizobraževalnega zavoda Osnovna šola Vojke Šmuc Izola in ugotovila, da so v skladu z ustanovitvenim aktom.  

Članom Občinskega sveta Občine Izola predlagam, da predlog Pravil javnega vzgojnoizobraževalnega zavoda Osnovna šola Vojke Šmuc Izola obravnavajo v predloženi vsebini in podajo predhodno soglasje.

          Gradivo pripravil:

Urad za družbene dejavnosti

              Predstojnik                                                                              Županja

          Miran ŽLOGAR                                                                     Breda PEČAN

OBČINA IZOLA – COMUNE DI ISOLA

                          PREDLOG
OBČINSKI SVET – CONSIGLIO COMUNALE
Sončno nabrežje 8 – Riva del Sole 8
6310 Izola – Isola
Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/
Številka: 316-4/96
Datum:

Na podlagi 29. člena Zakona o lokalni samoupravi (Uradni list RS, št. 72/93, 6/94 – odločba US, 45/94 – odločba US, 57/94, 14/95, 20/95 - odločba US, 63/95, 73/95 – odločba US, 9/96 - odločba US, 39/96 – odločba US, 44/96 - odločba US, 26/97 dopolnitev, 70/97, 10/98, 68/98 – odločba US, 74/98, 12/99 – sklep US, 16/99 – popravek sklepa US, 59/99 – odločba US, 70/00, 100/00, 28/01 – odločba US, 51/02 in 108/03), 17. člena Odloka o ustanovitvi javnega vzgojno izobraževalnega zavoda Osnovna šola Vojke Šmuc Izola (Uradne objave Občine Izola, št. 08/97, 12/98 in 10/05) in 30. člena Statuta Občine Izola (Uradne objave Občine Izola, št. 15/99 in 8/00) je Občinski svet Občine Izola na svoji seji dne ....................... sprejel naslednji

S  K  L  E  P

1.

Občinski svet Občine Izola daje soglasje k predlogu Pravil javnega vzgojnoizobraževalnega zavoda Osnovna šola Vojke Šmuc Izola.

2.

Predlog Pravil javnega vzgojnoizobraževalnega zavoda Osnovna šola Vojke Šmuc Izola je sestavni del tega sklepa.

3.

Ta sklep velja takoj.

                                                                                                       Županja

                                                                           Breda PEČAN

Sklep prejmejo:

1. Javni zavod Osnovna šola Vojke Šmuc Izola,

2. Urad za družbene dejavnosti,

3. spis,

4. arhiv – 2x.

